Document ID: 31994R0636

ΚΑΝΟΝΙΣΜΟΣ (ΕΚ) αριθ. 636/94 ΤΗΣ ΕΠΙΤΡΟΠΗΣ της 22ας Μαρτίου 1994 για πέμπτη τροποποίηση του κανονισμού (ΕΚ) αριθ. 3337/93 περί θεσπίσεως εκτάκτων μέτρων στηρίξεως της αγοράς στον τομέα του χοιρείου κρέατος στο Βέλγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,
Εκτιμώντας:
ότι, λόγω της εμφανίσεως της κλασικής πανώλης των χοίρων σε μια περιοχή παραγωγής του Βελγίου, θεσπίστηκαν ειδικά μέτρα στηρίξεως της αγοράς του χοιρείου κρέατος για το εν λόγω κράτος μέλος δυνάμει του κανονισμού (ΕΚ) αριθ. 3337/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 334/94 (4)-
ότι είναι αναγκαίο να προσαρμοσθεί η τιμή αγοράς του χοιρείου κρέατος στην τρέχουσα κατάσταση της αγοράς λαμβανομένης υπόψη της αύξησης των τιμών της αγοράς από τις 7 Μαρτίου 1994-
ότι, μετά την εμφάνιση νέας περίπτωσης κλασικής πανώλης των χοίρων, στα τέλη Φεβρουαρίου 1994, οι βελγικές αρχές επέκτειναν τους κτηνιατρικούς και εμπορικούς περιορισμούς σε μια νέα ζώνη- ότι, από τις 7 Μαρτίου 1994, οι χοίροι που προέρχονται από την ανωτέρω ζώνη πρέπει να συμπεριλαμβάνονται στο καθεστώς αγοράς που προβλέπεται από τον κανονισμό (ΕΚ) αριθ. 3337/93-
ότι η περιοχή της κοινότητας του Wingene εξαιρείται στο εξής από τους κτηνιατρικούς και εμπορικούς περιορισμούς και, συνεπώς, πρέπει να εξαιρεθεί από το καθεστώς που προβλέπεται από τον κανονισμό (ΕΚ) αριθ. 3337/93-
ότι, στο παράρτημα Ι του κανονισμού (ΕΚ) αριθ. 3337/93 που ισχύει από τις 9 Φεβρουαρίου 1994, σημειώθηκε ένα λάθος το οποίο πρέπει να διορθωθεί-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 3337/93 τροποποιείται ως εξής:
1. Το άρθρο 4 τροποποιείται ως εξής:
α) στην παράγραφο 1, το ποσό των "105 Ecu" αντικαθίσταται από το ποσό των "110 Ecu" και το ποσό των "89 Ecu" αντικαθίσταται από το ποσό των "94 Ecu"-
β) στην παράγραφο 2, το ποσό των "30 Ecu" αντικαθίσταται από το ποσό των "36 Ecu" και το ποσό των "25,5 Ecu" αντικαθίσταται από το ποσό των "31 Ecu"-
γ) στην παράγραφο 3, το ποσό των "23 Ecu" αντικαθίσταται από το ποσό των "29 Ecu" και το ποσό των "19,5 Ecu" αντικαθίσταται από το ποσό των "25 Ecu".
2. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 7 Μαρτίου 1994. Ωστόσο, η ένταξη του στοιχείου θ) στο παράρτημα Ι του κανονισμού (ΕΚ) αριθ. 3337/93 ισχύει από τις 9 Φεβρουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Μαρτίου 1994.

Labels: 2
17
3
6
18